Μ.Γ.Σ. Α.Ε. Κομοτηνής

Ο Μουσικός Γυμναστικός Σύλλογος «Αθλητική Ένωση Κομοτηνής» είναι ελληνικό αθλητικό σωματείο που δραστηριοποιείται στην πόλη της Κομοτηνής, στον Νομό Ροδόπης, όπου και βρίσκονται οι αγωνιστικές του έδρες. Επίσημο έτος ίδρυσής του είναι το 1936 και αγωνίζεται με χρώματα το κίτρινο και το μαύρο. Διατηρεί ενεργά τμήματα καλαθοσφαίρισης, πετοσφαίρισης, πυγμαχίας και άρσης βαρών. Παλαιότερα διατηρούσε και τμήματα κλασικού αθλητισμού.«Ιστορία-Διοίκηση» , πληροφορίες στον επίσημο ιστότοπο του συλλόγου.

 Τμήμα ποδοσφαίρου 
 Ιστορική αναδρομή 
Η ομάδα ποδοσφαίρου του συλλόγου αποτελεί μια από τις παλαιότερες της Θράκης με έτος ίδρυσης το 1936. Κατά τη διάρκεια του Δεύτερου Παγκοσμίου Πολέμου οι δραστηριότητά της έπαυσε, ωστόσο ανασυστάθηκε φτάνοντας μέχρι τη Β΄ Εθνική κατά τη δεκαετία του 1950. Το 1964, από τη συγχώνευση της ΑΕΚ και του Ορφέα Κομοτηνής (έτος ίδρυσης 1948) προέκυψε ο Πανθρακικός Α.Π.Σ.«Ιστορικό» , πληροφορίες στον επίσημο ιστότοπο του Πανθρακικού.RSSSF, Συγχωνεύσεις και αλλαγές ονομάτων. Το 1970 πρώην παίκτες της Ένωσης δημιούργησαν νέο σύλλογο, τον Ποσειδώνα Κομοτηνής, ο οποίος το 1978-79 έλαβε τη σημερινή του ονομασία, Μουσικός Γυμναστικός Σύλλογος «Αθλητική Ένωση Κομοτηνής».

Την αγωνιστική περίοδο 2012-13 το ποδοσφαιρικό τμήμα της ΑΕΚ δεν συμμετείχε στο πρωτάθλημα της Ε.Π.Σ. Θράκης.«Ποδόσφαιρο» , πληροφορίες στον επίσημο ιστότοπο του συλλόγου.

 Τμήμα καλαθοσφαίρισης ανδρών 
150px|μικρογραφία|Το λογότυπο του τμήματος μπάσκετ.
Κατά την αγωνιστική περίοδο 2006-07, η Α.Ε. Κομοτηνής αναδείχθηκε Πρωταθλήτρια της Α' Κατηγορίας Ανδρών της Ε.ΚΑ.Σ.Α.ΜΑ.Θ.«Ένωση Καλαθοσφαιρικών Σωματείων Ανατολικής Μακεδονίας και Θράκης» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το τρόπαιο και η συνακόλουθη άνοδος στη Γ' Εθνική Κατηγορία κρίθηκαν σε αγώνα της ομάδας εναντίον της Αγίας Βαρβάρας Καβάλας, όπου η Κομοτηνή πήρε τη νίκη στην παράταση με σκορ 89-84 (κ.α. 75-75).«2006/07: Η χρονιά της ανόδου στην Γ΄ Εθνική για την Α.Ε. Κομοτηνής!» , αφιέρωμα στον επίσημο ιστότοπο του συλλόγου, 26 Οκτωβρίου 2013. Την ίδια περίοδο η ΑΕΚ απέτυχε να αναδειχθεί Κυπελλούχος Ε.ΚΑ.Σ.Α.ΜΑ.Θ. χάνοντας από τον ίδιο αντίπαλο στον τελικό με σκορ 75-64 στην Ξάνθη.«Η ιστορία του Κυπέλλου ΕΚΑΣΑΜΑΘ» , άρθρο στον ιστότοπο Kavala-sports.gr, 4 Οκτωβρίου 2013. Πρόεδρος της ομάδας τη χρονιά αυτή ήταν ο Δημήτρης Οικονομίδης.

Η παραμονή του συλλόγου στα Εθνικά Πρωταθλήματα υπήρξε σύντομη, καθώς την περίοδο 2007-08 συγκέντρωσε 6 νίκες και 20 ήττες, τερμάτισε στην 11η θέση σε σύνολο 14 ομάδων και τελικά υποβιβάστηκε.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Έχοντας επιστρέψει στα Τοπικά Πρωταθλήματα και συγκεκριμένα στην Α' Κατηγορία Ε.ΚΑ.Σ.Α.ΜΑ.Θ., η ομάδα της Κομοτηνής την περίοδο 2008-09 ολοκλήρωσε τις αγωνιστικές της υποχρεώσεις στην 3η θέση της κατάταξης.«Πρωτάθλημα Α' Κατηγορίας Ανδρών 2008-09», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την επόμενη χρονιά, 2009-10, βρέθηκε στην 4η θέση της τελικής βαθμολογίας.«Πρωτάθλημα Α' Κατηγορίας Ανδρών 2009-10», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την επόμενη περίοδο, 2010-11, κατόρθωσε να συλλέξει μόλις 4 νίκες σε 20 αγώνες, με αποτέλεσμα να τερματίσει στην τελευταία θέση, χωρίς όμως να υποβιβαστεί.«Πρωτάθλημα Α' Κατηγορίας Ανδρών 2010-11», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.

Την αγωνιστική περίοδο 2011-12, πάντα στα πλαίσια της Α' Κατηγορίας, ο σύλλογος κατέλαβε την 5η θέση του τελικού βαθμολογικού πίνακα.«Πρωτάθλημα Α' Κατηγορίας Ανδρών 2011-12: Θέσεις 1-6», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την επόμενη χρονιά, 2012-13, οπότε όλες οι ομάδες της Ένωσης συμμετείχαν σε κοινό Πρωτάθλημα, έπεσε στην 8η θέση.«Πρωτάθλημα Α' Κατηγορίας Ανδρών 2012-13: Θέσεις 5-8», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.

Η Α.Ε. Κομοτηνής και η Θύελλα Φερρών αποτελούν τις ομάδες με τις περισσότερες παρουσίες στη διοργάνωση του Κυπέλλου Ε.ΚΑ.Σ.Α.ΜΑ.Θ.

 Παραπομπές 

 Εξωτερικοί σύνδεσμοι 
 Μ.Γ.Σ. Α.Ε. Κομοτηνής , επίσημος ιστότοπος.

Κατηγορία:Αθλητικοί σύλλογοι Ροδόπης
Κατηγορία:Ελληνικοί πολυαθλητικοί σύλλογοι
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι άρσης βαρών
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Κατηγορία:Ιδρύσεις αθλητικών συλλόγων το 1936
Κατηγορία:Ιδρύσεις ποδοσφαιρικών ομάδων το 1936
Κατηγορία:Ιδρύσεις ομάδων καλαθοσφαίρισης το 1978